13. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 715 της 13/22 Οκτ. 1975 (ΦΕΚ Α΄ 235) Περί ιδρύσεως Κλινικής και συστάσεως θέσεων Βοηθητικού Διδακτικού Προσωπικού παρά τη έδρα της Οδοντογναθικής Χειρουργικής της Οδοντιατρικής Σχολής του Πανεπιστημίου Θεσσαλονίκης. Άρθρ.1.-1.Παρά τη τακτική έδρα της Οδοντογναθικής Χειρουργικής της Οδοντιατρικής Σχολής του Πανεπιστημίου Θεσσαλονίκης ιδρύεται Κλινική Οδοντογναθικής Χειρουργικής. 2.Προς κάλυψιν των αναγκών της δια της παρ. 1 του παρόντος ιδρυομένης Κλινικής συνιστώνται παρ’ αυτή αι κάτωθι θέσεις Βοηθητικού Διδακτικού Προσωπικού. Μία θέσις Επιμελητού. 2 θέσεις Βοηθών. 2 θέσεις Παρασκευαστών. Άρθρ.2.-1.Συνιστώνται παρά τη ως άνω ιδρυομένη Κλινική 3 θέσεις αδελφών νοσοκόμων επί βαθμοίς 9ω-6ω. 2.Τυπικόν προσόν διορισμού εις τας δια παρ. 1 του παρόντος συνιστωμένας θέσεις ορίζεται δίπλωμα ανωτέρας ανεγνωρισμένης Σχολής Αδελφών Νοσοκόμων τριετούς φοιτήσεως. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 